b'\n_START_ARTICLE_\nAlchemistas\n_START_PARAGRAPH_\nAlchemistas (rus. \xd0\xb0\xd0\xbb\xd1\x85\xd0\xb8\xd0\xbc\xd0\xb8\xd1\x81\xd1\x82) \xe2\x80\x93 vaista\xc5\xbeoli\xc5\xb3 vaistini\xc5\xb3 preparat\xc5\xb3 gamintojo specialyb\xc4\x97 senojoje Rusijoje, atsiradusi Ivano R\xc5\xabs\xc4\x8diojo laikais._NEWLINE_Alchemist\xc5\xb3 darbas buvo artimas vaistinink\xc5\xb3 darbui. Alchemistai gamino vaistines degtines, vaistinius ekstraktus ir antpilus. Taip pat - gydomuosius aliejus, miltelius ir kt. Naudojo tokias operacijas kaip kaitinimas, filtravimas, distiliavimas ir kt._NEWLINE_Distiliuodami degtines su \xc5\xbeol\xc4\x97mis gamino cinamon\xc5\xb3, gvazdik\xc4\x97li\xc5\xb3, apelsinin\xc4\x99, citrinin\xc4\x99 ir kt. degtines. Alchemist\xc5\xb3 gamint\xc5\xb3 preparat\xc5\xb3 receptai pateikti XVII a. gydymo knygose (\xd0\xbb\xd0\xb5\xd1\x87\xd0\xb5\xd0\xb1\xd0\xbd\xd0\xb8\xd0\xba)._NEWLINE_Alchemistai dirbo Vaistini\xc5\xb3 prikaze. Kartu su vaistininkais band\xc4\x97 gaunamus vaistus, ruo\xc5\xa1\xc4\x97 vaista\xc5\xbeoli\xc5\xb3 mi\xc5\xa1inius, tepalus.'